Не генерал, а руски капитан бе открит в 140 годишния гроб в Турция - Russia Beyond България
Не генерал, а руски капитан бе открит в 140 годишния гроб в Турция
Офицерът вероятно е служил на тези територии след руско-турската война.
Руският офицер, чийто гроб беше открит в североизточната част на Турция, се оказа не на генерал, а на капитан, съобщи директорът на един от музеите в провинция Карс, в който останките бяха доставени за изследвания, предаде "Взгляд" в четвъртък (27 април).
Директорът на Карския музей Неджметин Алп съобщи, че военният вероятно е служил на тези територии след руско-турската война от 1877-1878 година. Рангът му е бил капитан, а не генерал, и е бил част от руския гарнизон в Ардахан. "На неговата униформа има три звезди, както и 20-ти номер, вероятно тази цифра е неговият служебен номер", каза директорът, цитиран от Газета.ru.
Капитанът е погребан в година, в която Ардахан и Карс са били в състава на Русия. Карската област е била предадена на Турция с Московския договор от 1921 година.
IN PHOTOS: Hundreds flock to see skeleton of 'Russian general' in Turkey's Ardahan https://t.co/Nq3C9jnVRLpic.twitter.com/NZMcmYu46s
Ковчегът с тялото беше открит по време на строителни работи в турската провинция Ардахан, близо до границата с Грузия, както по-рано предаде "Взгляд".
Работниците, намерили находката, са съобщили за това на местните власти, които са решили да преустановят строителните работи и да поканят експерти за проучване на тялото, пише турското издание "Хюриет" (Hurriyet), цитирано от "Взгляд".